钦定古今图书集成/明伦汇编/氏族典/第326卷 > 《廖用贤尚友录》 > 游邃
## 钦定古今图书集成/明伦汇编/氏族典/第326卷 > 《廖用贤尚友录》 > 游邃

按《前燕录》：邃，广平人也。与逢羡、宋奭皆尝为昌黎太
守。中国丧乱，遂与黄泓俱避地于蓟。后归仕廆为龙骧长史，创定朝仪。初，王浚屡以手书招其兄畼，畼欲
赴之，邃曰：“彭祖刑政不修，华戎离叛，以邃度之，必不
能久，兄且盘桓以俟之耳。”畼曰：“彭祖忍而多疑，顷者
流民北来，命所在杀之。今手书殷勤，我稽留不往，将
累及卿。且乱世宗族宜分，以冀遗种。”邃从之，畼竟归
浚，与浚俱没于石勒。